Det er ikke mange kampe, Jan Larsen har misset i sin tid som direktør for Aalborg Håndbold. Men lørdag aften måtte han sidde hjemme i sofaen, da Aalborg Håndbold for anden gang i denne uge udspillede gæsterne fra TTH Holstebro. Kender man Jan Larsen, så ved man, at det må have været forfærdeligt ikke at kunne følge med i, hvordan det gik hans hold. Kampen i Gigantium blev nemlig hverken vist på TV eller omtalt i radioen. Men eftersom direktøren for nyligt er blevet smittet med corona, så måtte han blive hjemme. Total ydmygelse Men havde Jan Larsen været til stede, ville han have kunnet glæde sig over, at se hans hold ydmyge TTH Holstebro. Da de to hold mødtes tidligere på ugen, vandt Aalborg Håndbold 30-20 i og dermed kvalificerede klubbensig til Final Four stævnet i 2022. Under lørdagens kamp var der heller aldrig rigtig tvivl om resultatet. I slutningen af første halvleg var gæsterne oppe at snuse til hjemmeholdet ved stillingen 15-14, men tættere blev det heller aldrig, og Aalborg Håndbold gik til pause med en føring på 17-14. Taget lettede 3800 tilskuere var mødt op til kampen i Gigantium, og det bar stemningen præg af. Da marginalspilleren Andreas Holst Jensen scorede Aalborg Håndbolds mål til 30-23, løftede taget sig. Spillerne fra Holstebro blev sendt hjem på den lange bustur med et nederlag på 36-27, og mon ikke TTH Holstebro spillerne er glade for, at de ikke skal se mere til Aalborg Håndbold i denne uge. Buster Juul bliver topscorer Med intet mindre en syv mål blev Buster Juul aftenens topscorer. Derfor var det også yderst velfortjent, da han scorede kampens sidste mål på straffekast, hvilket udløste aftenens største bifald. Buster Juul overrumplede modstanderens målmand ved at lobbe bolden over ham, så målmanden satte sig på halen. Nu venter der Aalborg Håndbold en par travle uger. Torsdag aften sætter klubben kurs mod Kiel i Tyskland for at spille Champions League-kamp mod THW Kiel. På vej hjem fra Tyskland napper Aalborg Håndbold en udekamp mod Ribe-Esbjerg lørdag eftermiddag. Ugen efter møder de TTH Kiel i en returkamp i Gigantium, og så slutter de af med topkamp i Gigantium 27. november,  hvor GOG kommer på besøg.
Da Aalborg Håndbold lørdag aften overbevisende besejrede gæsterne fra TTH Holstebro, var det uden klubbens direktør som tilskuer. Han er nemlig for nyligt blevet smittet med corona.